text: Xavier Duran 10/10/2019 - 13.25 Actualitzat 11/10/2019 - 11.13
  L'escalfament global afectarà aiguamolls com el delta del Llobregat (Jordi Ferrer-Viquipèdia)
  Les dades i previsions es troben en l'informe "Riscos associats al canvi climàtic i els canvis mediambientals a la regió mediterrània", presentat aquest dijous a Barcelona en el marc del quart Fòrum Regional de la Unió per la Mediterrània. Ha estat elaborat per MedEcc, una xarxa internacional de científics que elabora informes per ajudar els dirigents polítics a prendre decisions.
  Les conclusions no són noves. A l'octubre, un equip internacional va publicar unes conclusions semblants a la revista Nature Climate Change. Pronosticaven escassesa d'aigua, pèrdua de biodiversitat, disminució en els rendiments dels conreus i falta de recursos, que provocaran inestabilitat i inseguretat.
  El Consell Assessor per al Desenvolupament Sostenible (CADS) és una les institucions impulsores del MedEcc. Entre els autors de l'informe hi ha Arnau Queralt, director del CADS, i Maria Llasat Botija, catedràtica de Física de l'Atmosfera a la Universitat de Barcelona.